CELEX: 31991R2507
Language: hr
Date: 1991-08-20 00:00:00
Title: Uredba Komisije (EEZ) br. 2507/91 od 20. kolovoza 1991. o razvrstavanju određene robe u kombiniranu nomenklaturu

02/Sv. 002
            
            
               HR
            
            
               Službeni list Europske unije
            
            
               90
            
         31991R2507
   
               L 233/9
            
            
               SLUŽBENI LIST EUROPSKE UNIJE
            
            
               20.08.1991.
            
         
      UREDBA KOMISIJE (EEZ) br. 2507/91
   od 20. kolovoza 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 2242/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. kolovoza 1991.
      
         
            Za Komisiju
         
         Karel VAN MIERT
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 204, 27.7.1991., str. 21.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Tkani jednodijelni odjevni predmet (100 % pamuk), bez rukava, koji prekriva i gornji i donji dio tijela tik do ispod koljena, pri čemu je svaka noga zasebno prekrivena. Ima ušivene džepove u visini kuka. Ovaj odjevni predmet, koji je u cijelosti rezan od struka, ima djelomičan otvor na prednjoj strani s dugmadi koja se zatvara s desne na lijevu stranu. (vidjeti fotografiju br. 458.) (1).
                        
                     
            
               6204 42 00
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature, tekstom oznaka KN 6204 i 6204 42 00 i napomenama za pojašnjenje oznaka KN 6204 41 00 do 6204 49 90.
            
         
               
                           2.
                        
                        
                           Tkani jednodijelni odjevni predmet (100 % pamuk), nabran u visini struka, koji prekriva i gornji i donji dio tijela tik do iznad koljena, pri čemu je svaka noga zasebno prekrivena. Ima kratke rukave, dva ušivena džepa u visini kuka i jedan prišiveni džep na prsima. Odjevni predmet ima ovratnik i djelomično je otvoren na prednjoj strani s dugmadi koja se zatvara s desne na lijevu stranu. (vidjeti fotografiju br. 457.) (1)
                           
                        
                     
            
               6211 42 90
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature i tekstom oznaka KN 6211, 6211 42 i 6211 42 90.
            
         
               
                           3.
                        
                        
                           Tkani jednodijelni odjevni predmet (100 % sintetička vlakna), koji prekriva gornji dio tijela i donji dio tijela do gležnjeva, pri čemu je svaka noga zasebno prekrivena, s kratkim rukavima i ušivenim džepovima u visini kuka. Odjevni predmet ima ovratnik i djelomično je otvoren na prednjoj strani s dugmadi koja se zatvara s desne na lijevu stranu. Ovaj odjevni predmet ima pojas od istog materijala. (vidjeti fotografiju br. 456.) (1)
                           
                        
                     
            
               6211 43 90
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature i tekstom oznaka KN 6211, 6211 43 i 6211 43 90.
            
         
      
   
      (1)  Fotografije su isključivo ilustrativne prirode.